सोचिए, अमर उजाला ने अपने पत्रकार की पिटाई व विरोधस्वरूप शुरू हुए आंदोलन की एक लाइन खबर भी अपने यहां प्रकाशित नहीं की लेकिन जिन अजय अग्रवाल को अमर उजाला से अलग किया गया उन्होंने पत्रकार की पिटाई के मसले को अपने अखबार में प्रमुखता से छापा. थोड़ी भी संपादकीय समझ रखने वाला व्यक्ति जानता है कि अगर कोई पत्रकार बिना वजह पिटता है तो उसके लिए अगर हम नहीं लड़े, एकजुट नहीं हुए तो कल के दिन पीटने वालों का हौसला इतना बढ़ेगा कि वे अखबार के दफ्तर में घुसकर मारेंगे और उनका कुछ नहीं बिगड़ेगा. साथ ही ये भी कि इस लोकतंत्र में किसी भी पुलिस अधिकारी को बिना वजह किसी को पीटने का अधिकार नहीं दिया गया है.